شه‌فه‌ق نيوز/ مه‌سرور بارزانى سه‌رۆك راسپارياگ ئه‌را دامه‌زرانن حكومه‌ت تازه‌ى هه‌رێم كوردستان، ئه‌وه‌ ده‌رخست ك ئامانج له‌ ديداره‌يلى وه‌ل لايه‌نه‌يل مه‌سيحى و توركمانى له‌وه‌ر داناين دويا په‌نجه‌س له‌بان دامه‌زرانن كابينه‌ حكوميه‌گه‌ى.
بارزانى له‌بان ماڵپه‌ڕ تويته‌ر نويساگه‌: جه‌خت له‌ رۆڵ گرنگيان كردم له‌ ده‌سميه‌تداين ئه‌را مقه‌يه‌تيكردن له‌ جورايه‌تى ره‌گه‌زى و ئايينى له‌ هه‌رێم كوردستان و جه‌ختيش له‌وه‌ كردم ك حكومه‌ت ئاينده‌ مقه‌يه‌تى له‌ مافه‌يليان ئه‌كاو جوور ده‌نگيگ ئه‌را گشتلايگ مينێم.
جى باسه‌، بارزانى له‌وه‌ختيگه‌و راسپاريا ئه‌را دامه‌زرانن حكومه‌ت تازه‌ ئاشكراى كرد ئه‌وه‌ ده‌رخست ك وه‌رجه‌ كوتاييهاتن واده‌ى دياريكرياێ كابينه‌ وه‌زاريه‌گه‌ پيشكه‌ش وه‌ په‌رله‌مان ئه‌كا.
